C：你，誒，哩個旅行嘅經歷吖。今次你返桂林呢，有乜嘢得意嘅事發生啊？
C: Neiq, eh, nij go leoiqhangx ge gingjlikh aaj. Gamjci neiq faanj gwailamx nej, yauq matjyeq dakjyi ge sih faatsangj aa?
M：噉樣講法呀？
M: Gamryoengr gongr faat aax?
C：係啊。
C: Haih aa.
M：誒，去桂林呀？識多好多朋友囖，好開心囖。
M: Eh, heoi gwailamx aax? Sikj doj hour doj pangxyauq loj, hour hoijsamj loj.
C：點樣開心啊？
C: Dimryoengr hoijsamj aa?
M：大家玩得好開心囖。
M: Daaihgaaj waanr dakj hour hoijsamj loj.
C：有乜嘢玩啊？
C: Yauq matjyeq waanr aa?
M：誒，吓？
M: Eh, haar?
C：有乜嘢玩啊？
C: Yauq matjyeq waanr aa?
M：誒，最開心呢就係去嗰個帝苑酒店嗰晚呢，誒，玩嗰啲 / 誒，睇哩個 / 啲少數民族跳舞啊，（哩個）咪最開心囖。
M: Eh, zeoi hoijsamj nej zauh haih heoi gor go Daiyvnr zaurdim gor maanq nej, eh, waanr gor dij / eh, tair nij go / dij siursou manxzukh tiumouq aa, ( nij go ) maih zeoi hoijsamj loj.
C：點 / 哦，好好睇呀？
C: Dimr / oq, hour hourtair aax?
M：佢 / 係啊。咪，誒，有啲少數民族跳舞呢，又掟 / 拋繡球啊，俾啲旅遊 / 你旅行 / 旅 / 旅遊啲人客呢，同佢跳啊，誒，玩啊，噉樣囖。噉又嗰度幾開心囖。又去漓江喇，漓江嗰度呢啲桂林嗰啲風景好靚囖。啲天氣好好囖。
M: Keoiq / haih aa. Maih, eh, yauq dij siursou manxzukh tiumouq nej, yauh deng / paauj saukaux aa, beir dij leoiqyaux / neiq leoiqhangx / leoiq / leoiqyaux dij yanxhaak nej, tungx keoiq tiu aa, eh, waanr aa, gamryoengr loj. Gamr yauh gor douh geir hoijsamj loj. Yauh heoi leixgongj laaj, leixgongj gor douh nej dij gwailamx gor dij fungjgingr hour leng loj. Dij tinjhei hour hour loj.
C：哦，幾多度度啊嗰度？
C: Oq, geir doj douh dour aa gor douh?
M：都係廿 / 就算佢三十度都好吖，都唔熱𡃉。
M: Douj haih yaah / zauhsvn keoiq saamj saph douh douj hour aaj, douj mx yith gaa.
C：都唔熱。
C: Douj mx yith.
M：係啊。有種即係清涼個感覺。
M: Haih aa. Yauq zungr zikjhaih cingjloengx go gamrgok.
C：係咩？
C: Haih mej?
M：真𡃉。
M: Zanj gaa.
C：係呀。
C: Haih aax.
M：唔會話出汗啊，話乜嘢啊噉𡃉，真係𡃉。你老豆又最欣賞都係嗰啲天氣啊，真係周圍都係山係水。而且又好清潔呢啲市 / 市容。
M: Mx wuiq waah ceotjhonh aa, waah matjyeq aa gamr gaa, zanjhaih gaa. Neiq louqdauh yauh zeoi yanjsoengr douj haih gor dij tinjhei aa, zanjhaih zaujwaix douj haih saanj haih seoir. Yixcer yauh hour cingjgit nej dij siq / siqyungx.
C：嗯。嗯。
C: Mh. Mh.
M：可能啲 / 係中國嘅旅遊重點囖，桂林係。
M: Hornangx dij / haih zungjgwok ge leoiqyaux zunghdimr loj, gwailamx haih.
C：哦。
C: Oq.
M：噉啲風景都好靚，有好多嗰啲國內嘅旅遊客啊，有啲香港遊客啊，有外國遊客啊噉樣囖。
M: Gamr dij fungjgingr douj hour leng, yauq hour doj gor dij gwoknoih ge leoiqyauxhaak aa, yauq dij Hoengjgongr yauxhaak aa, yauq ngoihgwok yauxhaak aa gamryoengr loj.
C：嗯。嗰啲食用如何啊？
C: Mh. Gor dij sikhyungh yvxhox aa?
M：好靚吖 / 唔係 / 即係過得去喇，又唔係好靚，普普通通喇。
M: Hour leng aaj / mxhaih / zikjhaih gwo dakj heoi laaj, yauh mxhaih hour leng, pourpourtungjtungj laaj.
C：哦。
C: Oq.
M：即係又唔會話好差。
M: Zikjhaih yauh mx wuiq waah hour caaj.
C：哦。
C: Oq.
M：即係總之都係俾 / 俾，誒，百分之五十分佢喇，吓。嘿，五十分好嚹，係…
M: Zikjhaih zungrzij douj haih beir / beir, eh, baakfanh zij ngq saph fanj keoiq laaj, haar. Hei, ngq saph fanj hour laa, haih …
C：五十分喳？噉好差喎，啱啱合格。
C: Ngq saph fanj zaax? Gamr hour caaj wo, ngaamjngaamj haphgaak.
M：噉算合格𡃉嚹，你即係你要求高啊，冇得 / 冇得要求𡃉嚹。
M: Gamr svn haphgaak gaa laa, neiq zikjhaih neiq yiujkaux gouj aa, mouqdakj / mouqdakj yiujkaux gaa laa.
C：食啲乜嘢啊？
C: Sikh dij matjyeq aa?
M：食啲蔬菜啊，食啲魚啊，誒，食啲點心啊，誒，多數都係食啲，誒，地道嘅餸菜喇。
M: Sikh dij sojcoi aa, sikh dij yvr aa, eh, sikh dij dimrsamj aa, eh, dojsou douj haih sikh dij, eh, deihdouh ge sungcoi laaj.
C：哦，噉你啲團友呢，幾多歲度啊？
C: Oq, gamr neiq dij tvnxyauq nej, geir doj seoi dour aa?
M：啊，都幾大年紀o3…
M: Aa, douj geir daaih ninxgeir o …
C：係。
C: Haih.
M：個個都有啲，誒，佔咗 / 佔咗大部份…
M: Gogo douj yauq dij, eh, zimzor / zimzor daaih bouhfanh …
M：係上咗年紀退休人士啊。
M: Haih soengqzor ninxgeir teoiyauj yanxsih aa.
C：哦。
C: Oq.
M：誒，有少部份係啲後生仔女呢都係喺外國返來，佢放暑假返來中國旅遊嘅啫，係嗰啲吖，返來香港再由中 / 由香港去中 / 去 / 去 / 去跟旅行團去中國旅遊係通常都係 / 係嗰啲人囖。通 / 嗰陣時啊冚唪唥都退休人士吖。邊有 / 香港都未曾放假喇。啲人都未放假喇，啲學生 / 後生仔。通常都係退休人士去喇，五月份呀。
M: Eh, yauq siur bouhfanh haih dij hauhsaangjzair neoir nej douj haih hair ngoihgwok faanj laix, keoiq fong svrgaa faanj laix zungjgwok leoiqyaux ge zej, haih gor dij aaj, faanj laix Hoengjgongr zoi yaux zungj / yaux Hoengjgongr heoi zungj / heoi / heoi / heoi ganj leoiqhangxtvnx heoi zungjgwok leoiqyaux haih tungjsoengx douj haih / haih gor dij yanx loj. Tungj / gor zanhsix aa hamhbaanghlaangh douj teoiyauj yanxsih aaj. Binj yauq / Hoengjgongr douj meihcangx fonggaa laaj. Dij yanx douj meih fonggaa laaj, dij hokhsaangj / hauhsaangjzair. Tungjsoengx douj haih teoiyauj yanxsih heoi laaj, ngq yvthfanh aax.
C：個導遊好唔好𡃉？
C: Go douhyaux hour mx hour gaa?
M：幾好啊。
M: Geir hour aa.
C：好唔好笑啊講嘢？
C: Hour mx hoursiu aa gongr yeq?
M：啊幾過癮。
M: Aa geir gwoyanq.
C：幾過癮呀？
C: Geir gwoyanq aax?
M：算係噉喇啲導遊，不過不失喇，又唔會好差。
M: Svn haih gamr laaj dij douhyaux, batjgwo-batjsatj laaj, yauh mx wuiq hour caaj.
C：哦，係喺香港…
C: Oq, haih hair Hoengjgongr …
M：嗰啲導遊話呢，佢話帶咁 / 即係帶幾團呢，早幾團呢，就最好哩一團喇。（）哩團呢，啲人呢即係比較融洽啲囖，有講有笑囖，佢試過嗰啲呢就好 / 好高竇𡃉喎。
M: Gor dij douhyaux waah nej, keoiq waah daai gam / zikjhaih daai geir tvnx nej, zour geir tvnx nej, zauh zeoi hour nij yatj tvnx laaj. ( ) nij tvnx nej, dij yanx nej zikjhaih beirgaau yungxhapj dij loj, yauq gongr yauq siu loj, keoiq si gwo gor dij nej zauh hour / hour goujdau gaa wo.
C：係呀？
C: Haih aax?
M：誒，你唔睬我我唔睬你噉樣。讕下讕下 / 讕好高Quali噉。
M: Eh, neiq mx coir ngoq ngoq mx coir neiq gamryoengr. Laanr haaq laanr haaq / laanr hour gouj Quali gamr.
C：哦。
C: Oq.
M：我哋可能 / 我哋哩啲又柴娃娃玩埋一齊囖。冇乜 / 即係老老嫩嫩都傾得埋。
M: Ngoqdeih hornangx / ngoqdeih nij dij yauh caaixwaajwaaj waanr maaix yatjcaix loj. Mouq matj / zikjhaih louqlouqnvnhnvnh douj kingj dakj maaix.
C：哦。
C: Oq.
M：即係唔會話分你咁老啊，我咁後 / 誒，誒，傾唔埋噉嘅心態囖。
M: Zikjhaih mx wuiq waah fanj neiq gam louq aa, ngoq gam hauh / eh, eh, kingj mx maaix gamr ge samjtaai loj.
C：嗯。嗯。噉嗰個導遊呢，係喺香港一齊跟你過去定係，誒，即係喺香港一個，但係去到呢又揾大陸另外嗰邊導遊？
C: Mh. Mh. Gamr gor go douhyaux nej, haih hair Hoengjgongr yatjcaix ganj neiq gwoheoi dinghhaih, eh, zikjhaih hair Hoengjgongr yatj go, daanhhaih heoi dou nej yauh wanr daaihlukh linghngoih gor binj douhyaux?
M：係啊，喺大陸揾多個，喺香港一個噉。去到就大陸要有一個，誒，導遊。
M: Haih aa, hair daaihlukh wanr doj go, hair Hoengjgongr yatj go gamr. Heoi dou zauh daaihlukh yiu yauq yatj go, eh, douhyaux gaak.
C：哦。
C: Oq.
M：去到桂林有導 / 桂林有一個導遊𡃉。
M: Heoi dou gwailamx yauq douh / gwailamx yauq yatj go douhyaux gaa.
C：講廣東話㗎？
C: Gongr gwongrdungjwaar gaax?
M：佢響香港又帶一個去啊。係啊，講廣東話。
M: Keoiq hoengr Hoengjgongr yauh daai yatj go heoi aa. Haih aa, gongr gwongrdungjwaar.
C：哦。
C: Oq.
M：誒，講嗰啲廣東話囖。唔係講地道話囖。
M: Eh, gongr gor dij gwongrdungjwaar loj. Mxhaih gongr deihdouh waar loj.
C：哦。
C: Oq.
M：可以又講國語，識講國語。
M: Horyiq yauh gongr gwokyvq, sikj gongr gwokyvq.
C：有冇帶你周圍買嘢啊？
C: Yauq mouq daai neiq zaujwaix maaiq yeq aa?
M：有。噢嗰啲買嘢呀真係揾笨𡃉。
M: Yauq. Ou gor dij maaiq yeq aax zanjhaih wanr banh gaa.
C：點樣揾笨法啊？
C: Dimryoengr wanr banh faat aa?
M：叫你去睇嗰啲中醫嗰啲 / 嗰啲呢，又話講乜又話講物。又買啲瓷器啊，又話 / 又話乜嘢觀音話乜啊嗰啲噉嘅呢，誒，誒，kiu3 / 叫我哋買啊。噉又買嗰啲海南珍珠吖，又買瓷器吖，又買嗰啲 / 誒，嗰啲乜嘢呀？嗰啲成藥啊，製成嗰啲，中醫製成嗰啲成藥。叫你啲人食啊。又話乜嘢醫乜嘢病醫乜嘢病，誒，點樣點樣噉嗰啲呢。
M: Giu neiq heoi tair gor dij zungjyij gor dij / gor dij nej, yauh waah gongr matj yauh waah gongr math. Yauh maaiq dij cixhei aa, yauh waah / yauh waah matjyeq gunjyamj waah matj aa gor dij gamr ge nej, eh, eh, kiu / giu ngoqdeih maaiq aa. Gamr yauh maaiq gor dij hoirnaamx zanjzvj aaj, yauh maaiq cixhei aaj, yauh maaiq gor dij / eh, gor dij matjyeq aax? Gor dij singxyoekh aa, zaisingx gor dij, zungjyij zaisingx gor dij singxyoekh. Giu neiq dij yanx sikh aa. Yauh waah matjyeq yij matjyeq bengh yij matjyeq bengh, eh, dimryoengr dimryoengr gamr gor dij nej.
C：響邊度來𡃉？
C: Hoengr binj douh laix gaa?
M：桂林醫 / 誒，誒，誒，中醫醫院囖。
M: Gwailamx yij / eh, eh, eh, zungjyij yijyvnr loj.
C：係呀？
C: Haih aax?
M：喀。
M: Haakh.
C：有啲乜嘢成藥啊？
C: Yauq dij matjyeq singxyoekh aa?
M：唔識啊，佢講又真係 / 真係好似 / 好似，誒，又話乜嘢氣功療法，又乜乜乜噉樣喎，哦又話乜嘢教授講啊盛噉囖。
M: Mx sikj aa, keoiq gongr yauh zanjhaih / zanjhaih hourciq / hourciq, eh, yauh waah matjyeq heigungj liuxfaat, yauh matj matj matj gamryoengr wo, o yauh waah matjyeq gaausauh gongr aa singh gamr loj.
C：哎吔，噉都有呀？
C: Aijyaa, gamr douj yauq aax?
M：嗯，有哩啲噉嘅嘢買囖。我哋 / 我哋冇買到。
M: Mh, yauq nij dij gamr ge yeq maaiq loj. Ngoqdeih / ngoqdeih mouq maaiq dou.
C：嗯。嗯。嗯。嗯。梗係唔好買喇成藥。唔知乜嘢來𠸏。
C: Mh. Mh. Mh. Mh. Gangrhaih mxhour maaiq laaj singxyoekh. Mx zij matjyeq laix ger.
M：梗係喇。香港咁好醫生，唔使喇，使 / 使乜去 / 去 / 去嗰度啊？痴線，係唔係噉講啊？
M: Gangrhaih laaj. Hoengjgongr gam hour yijsangj, mxsair laaj, sair / sair matj heoi / heoi / heoi gor douh aa? Cijsin, haih mx haih gamr gongr aa?
C：噉你哋玩咗幾多日啊？嗰陣時。
C: Gamr neiqdeih waanrzor geir doj yath aa? Gor zanhsix.
M：五日吖嗎。
M: Ngq yath aaj maa.
C：五日呀？
C: Ngq yath aax?
M：喀。
M: Haakh.
C：哦。啲酒店就好正？
C: Oq. Dij zaurdim zauh hour zeng?
M：酒店幾好，好靚，五星級。
M: Zaurdim geir hour, hour leng, ngqsingjkapj.
C：五星級。
C: Ngqsingjkapj.
M：但係呢，就好昂貴啊嗰度啲嘢。
M: Daanhhaih nej, zauh hour ngongxgwai aa gor douh dij yeq.
C：哦。
C: Oq.
M：桂林啲嘢都幾貴啊。
M: Gwailamx dij yeq douj geir gwai aa.
C：嗯。
C: Mh.
M：你即係 / 佢因為可能多嗰啲鬼佬吖嗎，重點區吖嗎。
M: Neiq zikjhaih / keoiq yanjwaih hornangx doj gor dij gwairlour aaj maa, zunghdimr keoij aaj maa.
C：哦。
C: Oq.
M：噉又比較識得去揾啲旅遊嘅客人嘅錢囖。
M: Gamr yauh beirgaau sikj dakj heoi wanr dij leoiqyaux ge haakyanx ge cinr loj.
C：哦。
C: Oq.
M：即係佢遊客嗰啲錢囖，即係你好似香 / 尖沙咀係唔係好貴吖？
M: Zikjhaih keoiq yauxhaak gor dij cinr loj, zikjhaih neiq hourciq hoengj / zimjsaajzeoir haih mx haih hour gwai aaj?
C：一啲啲喇。
C: Yatj dijdij laaj.
M：噉咪係囖，你帶啲旅客去嗰度係唔係（）貴吖？你喺出邊買嗰啲係唔係唔貴吖？等於買嘢啫嗎。佢帶到你去買 / 購物嗰啲嘢實貴。
M: Gamr maih haih loj, neiq daai dij leoiqhaak heoi gor douh haih mx haih ( ) gwai aaj? Neiq hair ceotjbinh maaiq gor dij haih mx haih mx gwai aaj? Dangryvj maaiq yeq zej maa. Keoiq daai dou neiq heoi maaiq / kaumath gor dij yeq sath gwai gaak.
C：哦，咦噉呢，誒，跟住你咪又去太平𠸏，噉返太平呢，有冇講回歸嗰啲嘢啊？
C: Oq, yir gamr nej, eh, ganjzvh neiq maih yauh heoi taaipingr ger, gamr faanj taaipingr nej, yauq mouq gongr wuixgwaij gor dij yeq aa?
M：吓？
M: Haar?
C：返太平有冇講回歸…
C: Faanj taaipingr yauq mouq gongr wuixgwaij …
M：冇喎。
M: Mouq wo.
C：啲人有冇講回歸啲嘢啊？
C: Dij yanx yauq mouq gongr wuixgwaij dij yeq aa?
M：冇喎。
M: Mouq wo.
C：冇呀？
C: Mouq aax?
M：覺得好平淡喎，好似冇咗件事噉樣𠸏。
M: Gokdakj hour pingxdaamh wo, hourciq mouqzor ginh sih gamryoengr ger.
C：係呀？
C: Haih aax?
M：都唔覺得好熱鬧啊。
M: Douj mx gokdakj hour yithnaauh aa.
C：哦，即係周圍冇嗰啲橫額喺度呀？
C: Oq, zikjhaih zaujwaix mouq gor dij waangxngaakr hair douh aax?
M：橫額就冇，淨係有少少，誒，即係嗰啲國旗啊，誒，特區個徽章啊，誒，「熱烈慶祝回歸」噉樣喇，係噉寫哩啲噉嘅嘢囖。
M: Waangxngaakr zauh mouq, zinghhaih yauq siursiur, eh, zikjhaih gor dij gwokkeix aa, eh, dakhkeoij go faijzoengj aa, eh, " yithlith hingzukj wuixgwaij " gamryoengr laaj, haih gamr ser nij dij gamr ge yeq loj.
C：哦。
C: Oq.
M：噉但係呢真真正好似北京嗰啲就 / 咁 / 即係咁熱鬧就冇。
M: Gamr daanhhaih nej zanjzanjzing hourciq bakjgingj gor dij zauh / gam / zikjhaih gam yithnaauh zauh mouq.
C：哦。
C: Oq.
M：你廣東 / 你睇廣州都冇喇。
M: Neiq gwongrdungj / neiq tair gwongrzauj douj mouq laaj.
C：廣州都冇呀？
C: Gwongrzauj douj mouq aax?
M：你 / 你唔係乜嘢。廣州都冇電視台 / 都冇上電視喇，冇播廣州點樣熱烈慶祝嗰啲嘢喇。有冇我唔知，但係你 / 佢已經電視都冇可以播，淨係播北京，噉你話可想而知係咪 / 係咪…
M: Neiq / neiq mxhaih matjyeq. Gwongrzauj douj mouq dinhsihtoix / douj mouq soengq dinhsih laaj, mouq bo gwongrzauj dimryoengr yithlith hingzukj gor dij yeq laaj. Yauq mouq ngoq mx zij, daanhhaih neiq / keoiq yiqgingj dinhsih douj mouq horyiq bo, zinghhaih bo bakjgingj, gamr neiq waah horsoengryixzij haih maih / haih maih …
C：哦。
C: Oq.
M：係唔係冇咁乜嘢吖嗱？
M: Haih mx haih mouq gam matjyeq aaj laax?
C：即係冇乜特別，返到去。
C: Zikjhaih mouq matj dakhbith, faanj dou heoi.
M：冇乜特別。
M: Mouq matj dakhbith.
C：哦。
C: Oq.
M：即係好平淡，個個都好似，誒，其實一樣。
M: Zikjhaih hour pingxdaamh, gogo douj hourciq, eh, keixsath yatjyoengh.
C：哦。
C: Oq.
M：又唔會話緊張，又唔會話，誒，好特別慶祝嗰種 / 嗰類囖。
M: Yauh mx wuiq waah ganrzoengj, yauh mx wuiq waah, eh, hour dakhbith hingzukj gor zungr / gor leoih loj.
C：多唔多荔枝食啊？
C: Doj mx doj laihzij sikh aa?
M：嘩，多到飛起啊。食到我飽啊真係。嘩，返到去啊，阿 / 你阿 / 你啊 / 你阿三叔公嗰度食嗰啲荔枝啊，嗰棵桂味啊，咁大個。
M: Waa, doj dou feij heir aa. Sikh dou ngoq baaur aa zanjhaih. Waa, faanj dou heoi aa, aa / neiq aa / neiq aa / neiq aa saamsukjgungj gor douh sikh gor dij laihzij aa, gor poj gwaimeih aa, gam daaih go.
C：嗯。
C: Mh.
M：即係四個人食晒一棵桂味。
M: Zikjhaih sei go yanx sikh saai yatj poj gwaimeih.
C：係呀？
C: Haih aax?
M：犀唔犀利啊？
M: Saij mx saijleih aa?
C：點解唔帶啲返來啊？
C: Dimrgaair mx daai dij faanj loix aa?
M：帶咗返來喇，食得晒咩？你食 / 你食咗好多咩？你又去咗日本。
M: Daaizor faanj laix laaj, sikh dakj saai mej? Neiq sikh / neiq sikhzor hour doj mej? Neiq yauh heoizor yathbunr.
C：哦。
C: Oq.
M：食咗好多包嚹。俾晒人食啫嗎。
M: Sikhzor hour doj baauj laa. Beir saai yanx sikh zej maa.
C：又唔留返幾粒俾我試下，咁大粒。嗰啲…
C: Yauh mx laux faanj geir lapj beir ngoq si haaq, gam daaih lapj. Gor dij …
M：咪留 / （食）晒喇。
M: Maih laux / ( sikh ) saai laaj.
C：嗰啲…
C: Gor dij …
M：嗰啲係阿 / 阿 / 阿 / 阿英姑 / 阿英 / 個老公買…
M: Gor dij haih aa / aa / aa / aa yingj guj / aa yingj / go louqgungj maaiq …
M：返來俾𡃉啫嗎。
M: Faanj laix beir gaa zej maa.
C：係呀？
C: Haih aax?
M：啲受 / 嗰啲糯米糍。
M: Dij sauh / gor dij nohmaiqcix.
C：係喇。桂味啲粒 / 啲核係唔係細𡃉？
C: Haih laaj. Gwaimeih dij lapj / dij wath haih mx haih sai gaa?
M：唔係，普通啊，大核。
M: Mxhaih, pourtungj aa, daaih wath.
C：大粒核來㗎？
C: Daaih lapj wath laix gaax?
M：係啊，但係又唔係好大，又冇話懷枝咁大，總之又大粒核，（）就中等噉喇。
M: Haih aa, daanhhaih yauh mxhaih hour daaih, yauh mouq waah waaixzij gam daaih, zungrzij yauh daaih lapj wath, ( ) zauh zungjtingr gamr laaj.
C：哦。
C: Oq.
M：就 / 就佢又好肉，甜噉喇。
M: Zauh / zauh keoiq yauh hour yukh, timx gamr laaj.
C：哦，咦，噉唔好嚹。我鐘意食糯米糍多啲。
C: Oq, yir, gamr mx hour laa. Ngoq zungjyi sikh nohmaiqcix doj dij.
M：食糯米糍多啲。糯米糍清甜，甜啲。
M: Sikh nohmaiqcix doj dij. Nohmaiqcix cingjtimx, timx dij.
C：係喇。冇。冇核。
C: Haih laaj. Mouq. Mouq wath.
M：就桂味呢係甜得來呢就有啲酸味。
M: Zauh gwaimeih nej haih timx dakj laix nej zauh yauq dij svnjmeih.
M：糯米糍直程冇酸味啊。直程甜又細核又有好肉。
M: Nohmaiqcix zikhcingx mouq svnjmeih aa. Zikhcingx timx yauh sai wath yauh yauq hour yukh.
C：哦。
C: Oq.
M：係啊。
M: Haih aa.
C：咦，媽咪呀，不如你講下今晚哩個《難兄難弟》嘅劇情做到點啊？
C: Yir, maajmix aax, batjyvx neiq gongr haaq gamjmaanj nij go 《 naanxhingj-naanxdaih 》 ge kekhcingx zouh dou dimr aa?
M：哦，今日嘅《難兄難弟》嘅劇情呢，就做到謝賢去馬來 / 去哩個，誒，南洋揾阿 / 阿珍嘞，點知呢去到揾到阿珍呢就嫁咗人嘍喎。佢當時呢就好難忘啊。
M: Oq, gamjyath ge 《 naanxhingj-naanxdaih 》 ge kekhcingx nej, zauh zouh dou zeh yinx heoi maaqloix / heoi nij go, eh, naamxyoengr wanr aa / aa zanj laak, dimrzij nej heoi dou wanr dour aa zanj nej zauh gaazor yanx lo wo. Keoiq dongjsix nej zauh hour naanxmongx aa.
C：跟住點呢？
C: Ganjzvh dimr nej?
M：噉樣呢，佢就好傷心，點知呢就搭錯咗船去咗菲律賓。又再由菲律賓搭返去香港，噉然後佢呢 / 點知佢去南洋嗰段期間呢，就佢去嗰隻船呢就沉咗落海底。噉又唔知道佢呢就冇搭哩隻船，以為佢搭咗哩隻船。噉又香港人嘅電影新聞呢就傳佢 / 即係浸死咗，噉佢屋企啲人就好傷心喇個老豆老母。噉又幫佢設個，誒，夜晚招魂𡃉喇，係唔係啊？最好笑係哩樣嘢喎。噉呢佢原來呢一早就已經去咗南洋吖嗎，原來佢去咗菲律賓。由菲律賓返返來香港，噉佢嗰日 / 佢阿媽以為 / 佢哋老豆老母以為佢死咗呢，就喺度整個回魂喇。回魂呢就點知呢就十二點鐘啊，佢搭嗰班船。返到來香港又啱啱十二點，佢（又話）回魂回十二點。返到屋企，佢咪開門，噉咪間屋黑擝擝，噉佢條鎖匙跌咗落地下，噉佢屋企人呢以為真係啲牛鬼蛇神拖佢返來嘍喎。拖阿謝賢返來，原來唔係，佢跌咗條鎖匙喺地下度，俾佢一腳踢咗落去，就唥唥聲，以為佢嗰啲鎖鏈 / 啲牛鬼蛇神拖佢返來。嚇到佢屋企人呢就喺個被竇度打晒冷震。佢話：「嘩，乜真係咁真㗎。」噉啊，真係返來（嗰下噉）。最好笑佢拍下嗰個門 / 嗰個 / 拍佢老豆個門，個老豆嗰道門又唔開俾佢。拍下佢嗰道，誒，誒，誒，佢個妹 / 個妹嗰道門又唔開俾佢喇，係唔係啊？噉又佢呢又拍佢個老友嗰道嚹，阿李奇嗰個門嚹。點知阿李奇嗰道門就冇seot1到，噉佢一開就開咗，佢就行入去。「喂。我返來嚹。」嚇 / 嚇到李奇呢，就係噉震嘍喎，話「誒，我好頸渴啊，有冇水飲啊？」係囖。「wu6你 / 你冚住張氈都凍呀？誒，我攞張被俾你啊！咁大個人瞓覺都 / 凍都唔攞被來冚𠸏。』噉嘍喎。噉又再喺櫃桶攞張氈俾佢，話 / 噉又 / 嚇 / 冚落阿 / 阿李奇個身度。阿李奇坐喺 / 坐喺嗰張 / 擰轉個面又望到埲牆見到阿 / 阿謝賢嗰個影。點知謝賢又啱啱喺度食𡁵條蕉喇，嘩以為佢條脷伸到咁長。嚇到佢打晒冷震。佢話：「heoi1乜你咁好瞓𡃉。唔叫你嚹。我出返去嚹。喀。」噉嘍喎。噉佢返佢間 / 自己間房瞓喇。到第二朝早呢，個個起身話：「嘩，琴晚啊，阿謝賢啊，好猛啊真係返來。」講到呢就似層層噉嘍喎。點知謝賢起身嘍喎，打個喊路之後，嘩，（噉佢哋）嚇到成家 / 一家人攬埋一團。原來唔係，原來佢係真人，唔係 / 唔係死咗。
M: Gamryoengr nej, keoiq zauh hour soengjsamj, dimrzij nej zauh daap cozor svnx heoizor feijleothbanj. Yauh zoi yaux feijleothbanj daap faanj heoi Hoengjgongr, gamr yinxhauh keoiq nej / dimrzij keoiq heoi naamxyoengr gor dvnh keixgaanj nej, zauh keoiq heoi gor zek svnx nej zauh camxzor lokh hoirdair. Gamr yauh mx zijdou keoiq nej zauh mouq daap nij zek svnx, yiqwaix keoiq daapzor nij zek svnx. Gamr yauh hoengjgongr yanx ge dinhyingr sanjmanx nej zauh cvnx keoiq / zikjhaih zamh seirzor, gamr keoiq ukjkeir dij yanx zauh hour soengjsamj laaj go louqdauh louqmour. Gamr yauh bongj keoiq cit go, eh, yehmaanq ziujwanx gaa laaj, haih mx haih aa? Zeoi hoursiu haih nij yoengh yeq wo. Gamr nej keoiq yvnxloix nej yatjzour zauh yiqgingj heoizor naamxyoengr aaj maa, yvnxloix keoiq heoizor feijleothbanj. Yaux feijleothbanj faanj faanj laix Hoengjgongr, gamr keoiq gor yath / keoiq aamaaj yiqwaix / keoiqdeih louqdauh louqmour yiqwaix keoiq seirzor nej, zauh hair douh zingr go wuixwanx laaj. Wuixwanx nej zauh dimrzij nej zauh saph yih dimr zungj aa, keoiq daap gor baanj svnx. Faanj dou laix Hoengjgongr yauh ngaamjngaamj ssaph yih dimr, keoiq ( yauh waah ) wuixwanx wuix ssaph yih dimr. Faanj dou ukjkeir, keoiq maih hoij munx, gamr maih gaanj ukj haakjmangjmangj, gamr keoiq tiux sorsix ditzor lokh deihhaar, gamr keoiq ukjkeiryanx nej yiqwaix zanjhaih dij ngauxgwair-sexsanx toj keoiq faanj laix lo wo. Toj aa zeh yinx faanj laix, yvnxloix mxhaih, keoiq ditzor tiux sorsix hair deihhaar douh, beir keoiq yatj goek tekzor lokh heoi, zauh laangjlaangj sengj, yiqwaix keoiq gor dij sorlinr / dij ngauxgwair-sexsanx toj keoiq faanj laix. Haak dou keoiq ukjkeiryanx nej zauh hair go peiqdau douh daar saai laangqzan. Keoiq waah: " waa, matj zanjhaih gam zanj gaax. " gamr aa, zanjhaih faanj laix ( gor haaq gamr ). Zeoi hoursiu keoiq paak haaq gor go munx / gor go / paak keoiq louqdauh go munx, go louqdauh gor douh munx yauh mx hoij beir keoiq. Paak haaq keoiq gor douh, eh, eh, eh, keoiq go muir / go muir gor douh munx yauh mx hoij beir keoiq laaj, haih mx haih aa? Gamr yauh keoiq nej yauh paak keoiq go louqyauq gor douh laa, aa leiq keix gor go munx laa. Dimrzij aa leiq keix gor douh munx zauh mouq seotj dou, gamr keoiq yatj hoij zauh hoijzor, keoiq zauh haangx yaph heoi. " wai. Ngoq faanj laix laa. " haak / haak dou leiq keix nej, zauh haih gamr zan lo wo, waah " eh, ngoq hour gengrhot aa, yauq mouq seoir yamr aa? " haih loj. " wuh neiq / neiq kamr zvh zoengj zinj douj dung aax? Eh, ngoq lor zoengj peiq beir neiq aa! Gam daaihgo yanx fangaau douj / dung douj mx lor peiq laix kamr ger. ' gamr lo wo. Gamr yauh zoi hair gwaihtungr lor zoengj zinj beir keoiq, waah / gamr yauh / haak / kamr lokh aa / aa leiq keix go sanj douh. Aa leiq keix coq hair / coq hair gor zoengj / linghzvn go minh yauh mongh dour bungh coengx gin dour aa / aa zeh yinx gor go yingr. Dimrzij zeh yinx yauh ngaamjngaamj hair douh sikhganr tiux ziuj laaj, waa yiqwaix keoiq tiux leih sanj dou gam coengx. Haak dou keoiq daar saai laangqzan. Keoiq waah: " heoij matj neiq gam hourfan gaa. Mx giu neiq laa. Ngoq ceotj faanj heoi laa. Haakh. " gamr lo wo. Gamr keoiq faanj keoiq gaanj / zihgeir gaanj fongr fan laaj. Dou daih yih ziujzour nej, gogo heirsanj waah: " waa, kamxmaanq aa, aa zeh yinx aa, hour maangq aa zanjhaih faanj loix. " gongr dou nej zauh ciqcangxcangx gamr lo wo. Dimrzij zeh yinx heirsanj lo wo, daar go haamlouh zijhauh, waa, ( gamr keoiqdeih ) haak dou sengx gaaj / yatj gaajyanx laamr maaix yatj tvnx. Yvnxloix mxhaih, yvnxloix keoiq haih zanj yanx, mxhaih / mxhaih seirzor.
C：哦。
C: Oq.
M：就（播）到哩度，後尾呢噉又繼續去拍片嘞。
M: Zauh ( bo ) dou nij douh, hauhmeij nej gamr yauh gaizukh heoi paak pinr laak.
C：哦。
C: Oq.
M：返到去…
M: Faanj dou heoi …
C：就冇事嘞跟住就。
C: Zauh mouqsih laak ganjzvh zauh.
M：喀。喀。喀。喀，講完未啊？
M: Haakh. Haakh. Haakh. Haakh, gongr yvnx meih aa?
C：講完𡃉嘞。
C: Gongr yvnx gaa laak.